wickkiey/tamil-wikipedia-markdown huggingface dataset:
# மியூனிக் படுகொலை


**மியூனிக் படுகொலை**, அன்றைய மேற்கு ஜெர்மனி நாட்டின் தெற்கில் அமைந்த பவேரியா மாநிலத் தலைநகரான மியூனிக் நகரத்தில் நடைபெற்ற 1972 கோடைக்கால ஒலிம்பிக் விளையாட்டுப் போட்டிகளின் போது, 5–6 செப்டம்பர் 1972 அன்று விளையாட்டு கிராமத்தில் உறங்கிக் கொண்டிருந்த இஸ்ரேல் ஒலிம்பிக் குழுவினரை அதிகாலை 4:30 மணி அளவில் பாலஸ்தீனத்தைச் சேர்ந்த பலத்தீன விடுதலை இயக்கத்தின் கருப்பு செப்டம்பர் அமைப்பினர் பிணையக் கைதிகளாக பிடித்து வைத்து, இறுதியில் துப்பாக்கியால் சுட்டனர். இத்துப்பாக்கிச் சூட்டில் 6 இஸ்ரேலிய விளையாட்டுப் பயிற்சியாளர்கள் மற்றும் 5 இஸ்ரேலிய தடகள வீரர்கள் படுகொலை செய்யப்பட்டனர்.  

இஸ்ரேலிய விளையாட்டுக் குழுவினர் மீது பயரஙகரவாதிகள் தாக்குதல் தொடங்கிய சிறிது நேரத்திலேயே, கருப்பு செப்டம்பர் அமைப்பின் பயங்கரவாதிகள் இஸ்ரேலில் தடுத்து வைக்கப்பட்டுள்ள 234 கைதிகளை விடுவிக்கவும், ஜெர்மனியில் சிறையில் அடைக்கப்பட்டிருந்த செம்படை பிரிவின் நிறுவனர்களான ஆண்ட்ரியாஸ் பாடர் மற்றும் உல்ரிக் மெய்ன்ஹாஃப் ஆகியோரை விடுவிக்கவும் கோரினர். பின்னர் காவல் படையினர் சம்பவ இடத்திற்கு வந்து பயங்கரவாதிகளுக்கு எதிரான துப்பாக்கிச் சூட்டில் 5 பயங்கரவாதிகளும், ஒரு காவல் அதிகாரியும் கொல்லப்பட்டனர். மூன்று பயங்கரவாதிகள் சிறை பிடிக்கப்பட்டனர்.  

## பின் விளைவுகள்
செப்டம்பர் 6 அன்று படுகொலை செய்யப்பட்ட இஸ்ரேலிய ஒலிம்பிக் குழுவினருக்கு அஞ்சலி செலுத்தப்பட்டது. ஒலிம்பிக் கொடி மற்றும் பல நாடுகளின் கொடிகள் அரைக்கம்பத்தில் பறக்கவிடப்பட்டது; இருப்பினும், பத்து அரபு நாடுகளின் எதிர்ப்புகளுக்குப் பிறகு, அவர்களின் கொடிகள் மட்டும் பறக்க விடப்பட்டது.  

செப்டம்பர் 8, 1972 அன்று சிரியா மற்றும் லெபனானில் இருந்த 10 பாலஸ்தீன விடுதலை அமைப்பின் தளங்கள் மீது இஸ்ரேல் வான்வழித் தாக்குதலை நடத்தியது. இதில் சுமார் 200 பேர் கொல்லப்பட்டனர். பிடிபட்ட மூன்று பயங்கரவாதிகள் முனிச்சில் சிறையில் அடைக்கப்பட்டனர். அக்டோபர் 29, 1972 அன்று பாலஸ்தீன விடுதலை அமைப்பினர் லுஃப்தான்சா நிறுவனத்தின் விமானத்தை கடத்தினர். இதனால் கைது செய்யப்பட்டிருந்த 3 கருப்பு செப்டம்பர் அமைப்பினரை ஜெர்மன் அரசு விடுவித்தது. "கடவுளின் கோபம்" என்ற பெயரில் இஸ்ரேலின் உளவு அமைப்பான மொசாட் எடுத்த நடவடிக்கையால், ஜெர்மனி அரசால் விடுவிக்கப்பட்ட இரண்டு பாலஸ்தீன பயங்கரவாதிகள் கொல்லப்பட்டனர்.
# மூவாற்றுமுகம்



**மூவாற்றுமுகம்** (*Moovattumugam*) என்பது இந்தியாவின் தமிழ்நாடு மாநிலம் கன்னியாகுமரி மாவட்டத்திலுள்ள திருவட்டாறிலிருந்து வடமேற்கே 2 கி.மீ தொலைவில் அமைந்துள்ள ஒரு குக்கிராமமாகும். இங்குதான் கோதையாறு, பறளியாறு ஆறுகள் ஒன்றிணைந்து அரபிக் கடலை நோக்கி தென்மேற்கே பாய்கின்றன. மூவாற்றுமுகம் கரையில் ஒரு பழங்கால சாசுத்தா கோயில் அமைந்துள்ளது. ஒவ்வொரு ஆண்டும், மலையாள மாதமான கார்க்கிடகத்தின் போது பல இந்துக்கள், மூதாதையர் வரலாற்றின் ஆன்மீக கொண்டாட்டமான பாலி தர்ப்பணத்தின் சடங்குகளைக் கொண்டாடுவதற்காக மூவாற்றுமுகம் கிராமத்திற்கு வருகை தருகிறார்கள். தோட்டவரம் லேடி ஆஃப் அசம்சன் பேராலயம், தோட்டவரம் தென்னிந்தியத் திருச்சபை பேராலயம், ஆகியவை இந்த குக்கிராமத்தை ஒட்டி உள்ளன. சிக்மா விளையாட்டு மற்றும் கலை மன்றம் தோட்டவரத்தில் (மூவாற்றுமுகம்) உள்ள இளைஞர் விளையாட்டு மற்றும் கலை மேம்பாட்டு அமைப்புகளில் ஒன்றாகும். கிராம நகரங்களான ஆத்தூர் & திருவட்டார் ஆகியவை இங்கிருந்து 1.5 கி.மீ தொலைவில் உள்ளன. பறளியாறு, கோதையாறு, மற்றும் தாமிரபரணி ஆகிய மூன்று ஆறுகள் சங்கமிக்கும் இடத்தைக் குறிப்பதால் இக்கிராமம் மூவாற்றுமுகம் என்றழைக்கப்படுகிறது.
# இராம்கேசு மீனா



**இராம்கேசு மீனா** (*Ramkesh Meena*-பிறப்பு ஆகத்து 15, 1957) என்பவர் இந்திய அரசியல்வாதி ஆவார். இவர் தற்போது இராசத்தான் சட்டமன்றத்தில் எதிர்க்கட்சித் துணைத் தலைவராக பணியாற்றுகிறார். இவர் இராசத்தானின் 13, 15ஆவது சட்டமன்ற உறுப்பினராக உள்ளார். இவர் இராசத்தானின் தற்போதைய முதலமைச்சர் அசோக் கெலாட் ஆலோசகராக நியமிக்கப்பட்டுள்ளார். இவர் இராசத்தான் ஆதிவாசி மீனா சேவா சங்கத்தின் மாநிலத் தலைவராகவும் உள்ளார். இவர் இந்திய தேசிய காங்கிரசின் உறுப்பினர் ஆவார் . இவர் கடந்த காலத்தில் பகுஜன் சமாஜ் கட்சி உறுப்பினராக இருந்தார்.  

## கல்வி
1982ஆம் ஆண்டில் இராசத்தான் பல்கலைக்கழகத்தில் முதுகலை (வரலாறு) பட்டம் பெற்றார்.  

## அரசியல் வாழ்க்கை
மீனா 15ஆவது இராசத்தான் சட்டமன்ற உறுப்பினராக பணியாற்றிய இந்திய அரசியல்வாதி ஆவார். 2018 பொதுத் தேர்தலில், இவர் தனது நெருங்கிய பாரதிய ஜனதா கட்சி வேட்பாளர் மான்சிங் குர்ஜாரை 10,000 வாக்குகள் வித்தியாசத்தில் தோற்கடித்தார்.  

## வகித்த பதவிகள்
| 2008 | 2013 | உறுப்பினர், இராசத்தான் 13வது சட்டமன்றம் |
| --- | --- | --- |
| 2018 | 2023 | உறுப்பினர், இராசத்தான் 15வது சட்டமன்றம் |
| 2023 | முதல் | உறுப்பினர், இராசத்தான் 16வது சட்டமன்றம் |
# சாந்தா மீனா



**சாந்தா மீனா** (*Shanta Meena*) என்று அழைக்கப்படும் சாந்தா அமிர்த லால் மீனா இராசத்தானைச் சேர்ந்த ஒரு இந்திய அரசியல்வாதி ஆவார். இவர் 2024 முதல் இராசத்தான் சட்டமன்ற உறுப்பினராக உள்ளார். இவர் பாரதிய ஜனதா கட்சி உறுப்பினராக சாலம்பர் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார்.
# தம்மனூர்



**தம்மனூர்** (*Thammanur*) என்பது இந்தியாவின் காஞ்சிபுரம் மாவட்டத்தில் உள்ள வாலாஜாபாத் வட்டத்தில் உள்ள ஒரு கிராமமாகும். காஞ்சிபுரம் அருகே உள்ள வாலாசாபாத்து நகரிலிருந்து சுமார் 4 கிலோமீட்டர் (2.5 மைல்) தொலைவில் இக்கிராமம் அமைந்துள்ளது. தம்மனூர் கிராமத்தின் மக்கள் தொகை சுமார் 2500 ஆகும். இது வாலாசாபாத்திலிருந்து இளையனார் வேலுருக்கு (முருகன் கோவிலுக்கு பெயர் பெற்றது) செல்லும் வழியில் அமைந்துள்ளது. கிராமத்தில் ஒரு பஞ்சாயத்து ஒன்றிய நடுநிலைப் பள்ளி உள்ளது. 12 மற்றும் 13 ஆம் நுற்றாண்டு காலத்தில் பிற்கால சோழர்களால் கட்டப்பட்ட ஒரு பழங்கால சிவன் கோவில் ஒன்றும் (ஏகாம்பரேசுவரர்) இங்குள்ளது. இக் கோவிலானது பசுமையான, நெல் மற்றும் கரும்பு வயல்களால் சுழப்பட்டுள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் 526 வீடுகளில் 2116 வசித்தனர்.
# தென்கரை (மதுரை)



**தென்கரை** (*Thenkarai*) என்பது இந்தியாவின் தமிழ்நாடு மாநிலத்திலுள்ள மதுரைக்கு வடமேற்கே 25 கி.மீ தொலைவில் சோழவந்தானுக்கு அருகே உள்ள ஒரு சிறிய கிராமமாகும். இக்கிராமம் வைகை ஆற்றங்கரையில் அமைந்துள்ளது. இங்கு ஏராளமான தென்னை மரங்கள் காணப்படுவதால் குட்டி கேரளா என்றும் அழைக்கப்படுகிறது.  

## சமயம்
### இந்து கோயில்
தென்கரை கிராமத்தில் அமைந்துள்ள சிவன் கோயில், அதாவது மூலநாதசாமி கோயில், தமிழ்நாடு அரசின் இந்து சமய மற்றும் அறநிலையத் துறையின் கீழ் பராமரிக்கப்படுகிறது.
# காசிமார் தெரு



**காசிமார் தெரு** (*Kazimar Street*) என்பது இந்தியாவின் தமிழ்நாடு மாநிலம் மதுரையில் உள்ள ஒரு பழமையான தெருவாகும். மதுரை பெரியார் பேருந்து நிலையம் அருகே அமைந்துள்ள இத்தெரு 13 ஆம் நூற்றாண்டைச் சேர்ந்ததாகும். தென்னிந்தியாவில் இசுலாத்தைப் பிரசங்கித்த பிறகு இங்கு குடியேறியவர் காசி சையத் தாச்சூதீன். இந்த தெருவின் மக்கள் தொகையில் 99.2% முசுலிம்கள் மற்றும் 0.8% இந்துக்கள் உள்ளனர். மதுரையில் முசுலிம்களின் முதல் வழிபாட்டுத் தலமான புகழ்பெற்ற காசிமார் பெரிய பள்ளிவாசல், புகழ்பெற்ற மதுரை அசுரத்களின் தர்காவான மதுரை மக்பரா வளாகம் ஆகியவை இந்த தெருவில் அமைந்துள்ளன.  

இந்தியாவில் உள்ள இத்தெருவில் ஒரே மூதாதையரின் சந்ததியினரின் சுமார் 400 குடும்பங்கள் ஒரே தெருவில் 800 ஆண்டுகளுக்கும் மேலாக ஆழ்ந்த திருமண உறவுகளுடன் வாழ்கின்றனர். இது காசிமார் பெரிய பள்ளிவாசல் நிறுவனர் காசி சையத் தாச்சூத்தீனின் அதிசயம் என்று நம்பப்படுகிறது.
# கிரேயன்ஸ் அண்ட் பேப்பர்


***கிரேயன்ஸ் அண்ட் பேப்பர்*** (*Crayons and Paper*) என்பது ஒரு ஆவணப்படக் குறும்படமாகும். இதில் எல்லைகளற்ற மருத்துவர்கள் அமைப்பில் பணியாற்றிய குழந்தைகள் நல மருத்துவரான மருத்துவர் ஜெர்ரி எர்லிச் இடம்பெற்றுள்ளார். குழந்தைகள் மீது போர் ஏற்படுத்திய தாக்கத்தை ஆவணப்படுத்த, மருத்துவர் எர்லிச் குழந்தைகளிடம் அவர்களின் வாழ்க்கை குறித்த படங்களை வரையச் செய்கிறார். இந்த ஆவணப் படத்தில் இலங்கை மற்றும் டார்பூரில் உள்ள குழந்தைகள் வரைந்த படங்கள் இடம்பெற்றுள்ளன.  

இந்த ஆவணப்படம் "ஃபேசிங் சூடான்" என்ற ஆவணப்படத்தின் தொடர்ச்சியாகும். இது 2009 பிப்ரவரியில் தி டேம் குறும்பட விழாவில் திரையிடப்பட்டது. மேலும் டி.ஓ.சி: தி ஆவணப்பட சேனலில் ஒளிபரப்பப்பட்டது.  

இந்த ஆவணப் படத்தை புரூஸ் டேவிட் ஜானு தயாரித்து, இயக்கி, படத்தொகுப்பை மேற்கொண்டார். டாம் ஃபிளனெரி, லார்ன் கிளார்க் ஆகியோர் இசையமைத்தனர்.
# சமாராம் கராசியா



**சமாராம் கராசியா** (*Samaram Garasiya*) என்பவர் இந்திய அரசியல்வாதியும் தற்போதைய 16ஆவது இராசத்தான் சட்டமன்ற உறுப்பினரும் ஆவார். பாரதிய ஜனதா கட்சி உறுப்பினரான இவர் சிரோகி மாவட்டத்தில் உள்ள பிந்த்வாரா-அபு சட்டமன்றத் தொகுதியின் உறுப்பினராக உள்ளார்.  

## அரசியல்
கராசியா முன்பு 12ஆவது இராசத்தான் சட்டமன்றம், 14ஆவது இராசத்தான் சட்டப்பேரவை, 15ஆவது இராசத்தான் சட்டமன்றத்தில் உறுப்பினராகப் பணியாற்றினார். இத்தேர்தல்களில் இவரி பிந்த்வாரா-அபு சட்டமன்றத் தொகுதியிலிருந்து தேர்ந்தெடுக்கப்பட்டார்.  

2023ஆம் ஆண்டு நடைபெற்ற இராசத்தான் சட்டமன்ற தேர்தலைத் தொடர்ந்து, இவர் பிந்த்வாரா-அபு சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு வேட்பாளரான லீலாராம் கிராசியாவை 13,094 வாக்குகள் வித்தியாசத்தில் தோற்கடித்தார்.
# ஜோகேசுவர் கார்க்



**ஜோகேசுவர் கார்க்** (Jogeshwar Garg) என்பவர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் 16ஆவது இராசத்தான் சட்டமன்ற உறுப்பினராக உள்ளார். கார்க் 2023ஆம் ஆண்டு நடைபெற்ற இராசத்தான் சட்டப்பேரவைத் தேர்தலில் ஜொலூர் மாவட்டத்தில் உள்ள ஜலோர் சட்டமன்றத் தொகுதியில் பாரதிய ஜனதா கட்சியின் வேட்பாளராகப் போட்டியிட்டு வெற்றிபெற்றார்.  

## தேர்தல் செயல்பாடு
### 2023
# அல்லைல்பொட்டாசியம்



**அல்லைல்பொட்டாசியம்** (*Allylpotassium*) என்பது C<sub>3</sub>H<sub>5</sub>K என்ற மூலக்கூற்று வாய்ப்பாட்டால் விவரிக்கப்படும் ஒரு கரிமப் பொட்டாசியம் சேர்மமாகும். CH<sub>2</sub>=CHCH<sub>2</sub>K என்ற அமைப்பு வாய்ப்பாட்டாலும் இதை எழுதலாம். நிறமற்றதாகக் காணப்படும் இச்சேர்மம் காற்று உணர்திறன் கொண்ட சேர்மமாகும். வழக்கமாக கரைசலில் உருவாக்கப்பட்டு கையாளப்படுகிறது. பொட்டாசியம் டெர்ட்-பியூட்டாக்சைடும் பியூட்டைல் ​​இலித்தியமும் சேர்ந்த கலவையான சுக்லோசரின் காரத்துடன் புரோப்பிலீனைச் சேர்த்து உலோகமாக்குதல் வினை மூலம் அல்லைல்பொட்டாசியம் தயாரிக்கப்படுகிறது.:  

:CH<sub>2</sub>=CHCH<sub>3</sub> + LiC<sub>4</sub>H<sub>9</sub> + KOC(CH<sub>3</sub>)<sub>3</sub> → KCH<sub>2</sub>CHCH<sub>2</sub> + C<sub>4</sub>H<sub>10</sub> + LiOC(CH<sub>3</sub>)<sub>3</sub>  

அதீத காற்று உணர்திறனுடன் ஒத்துப்போகும் அல்லைல்பொட்டாசியம் ஒரு மிகையான மின்னணு மிகுபொருளாகும். எடுத்துக்காட்டாக, இது பிரிடீனுடன் சேர்ந்து 4-அல்லைல்-1,4-ஈரைதரோபிரிடின்களின் தொகுப்பை அனுமதிக்கிறது. மும்மெத்தில்சிலில் -பதிலீடு செய்யப்பட்ட அல்லைல்பொட்டாசியம் எக்சு-கதிர் படிகவியல் மூலம் வகைப்படுத்தப்பட்டுள்ளது.
# பாய்து சட்டமன்றத் தொகுதி



**பாய்து சட்டமன்றத் தொகுதி** *(Baytoo Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. பாய்து, பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2008 | கர்னல் சோனாராம் | இந்திய தேசிய காங்கிரசு</br> |
| 2013 | கைலாசு சவுத்ரி | பாரதிய ஜனதா கட்சி</br> |
| 2023 | ஹரிஷ் சவுத்ரி | இந்திய தேசிய காங்கிரசு</br> |

## தேர்தல் முடிவுகள்
### 2023
# பொட்டாசியம் டெட்ராகார்பனைல் இரும்பு ஐதரைடு



**பொட்டாசியம் டெட்ராகார்பனைல் இரும்பு ஐதரைடு** (*Potassium tetracarbonyliron hydride*) என்பது K[HFe(CO)<sub>4</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் உப்பாகும். வெளிர் மஞ்சள் நிறத்தில் திடப்பொருளாகக் காணப்படும் இது [HFe(CO)<sub>4</sub>]<sup>−</sup> அயனியின் பொட்டாசியம் உப்பு ஆகும். மேலும் இச்சேர்மம் இரும்பு டெட்ராகார்பனைல் இருநீரேற்றின் இணை காரமுமாகும்:  

::H<sub>2</sub>Fe(CO)<sub>4</sub> + KOH → K[HFe(CO)<sub>4</sub>] + H<sub>2</sub>O
# பஞ்சபத்ரா சட்டமன்றத் தொகுதி



**பஞ்சபத்ரா சட்டமன்றத் தொகுதி** *(Pachpadra Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பார்மேர் மாவட்டத்தில் அமைந்துள்ளது. பஞ்சபத்ரா, பார்மேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | மதன் கவுர் | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | அமர ராம் | இந்திய தேசிய காங்கிரசு (இ) |  |
| 1985 | சம்பா லால் பந்தியா | rowspan=2 | பாரதிய ஜனதா கட்சி</br> |
| 1990 |  |  |  |
| 1993 | அமர ராம் | சுயேச்சை |  |
| 1998 | rowspan=2 | பாரதிய ஜனதா கட்சி</br> |  |
| 2003 |  |  |  |
| 2008 | மதன் | இந்திய தேசிய காங்கிரசு</br> |  |
| 2013 | அமர ராம் | பாரதிய ஜனதா கட்சி</br> |  |
| 2018 | மதன் பிரசாபத் | இந்திய தேசிய காங்கிரசு</br> |  |
| 2023 | அருண் சவுத்ரி | பாரதிய ஜனதா கட்சி</br> | } |

## தேர்தல் முடிவுகள்
### 2023
# இராஜேசு குமார்



**இராஜேசு குமார்** (Rajesh Kumar-பிறப்பு 5 சனவரி 1969) என்பவர் பீகாரைச் சேர்ந்த இந்திய அரசியல்வாதியும், தற்போதைய பீகார் மாநில காங்கிரசு கட்சியின் மாநிலத் தலைவரும் ஆவார். இவர் அவுரங்காபாத் மாவட்டத்தில் பட்டியல் சாதி சமூகத்திற்காக ஒதுக்கப்பட்ட குடும்பா சட்டமன்றத் தொகுதியிலிருந்து பீகார் சட்டமன்றத்திற்கு 2020ஆம் ஆண்டு நடைபெற்ற சட்டமன்றத் தேர்தல் மூலம் தேர்ந்தெடுக்கப்பட்டு உறுப்பினராக உள்ளார். இவர் இந்திய தேசிய காங்கிரசின் வேட்பாளராக 2020 பீகார் சட்டமன்ற தேர்தலிலும் வெற்றி பெற்றுள்ளார்.  

## இளமை
குமார் பீகாரின் அவுரங்காபாத் மாவட்டத்தில் உள்ள ஓப்ராவைச் சேர்ந்தவர். இவர் தில்கேசுவர் இராமின் மகன் ஆவார். ராஞ்சி பல்கலைக்கழகத்துடன் இணைந்த ஹசாரிபாக்கில் உள்ள தூய கொலம்பசு கல்லூரியில் 1989ஆம் ஆண்டில் பட்டம் பெற்றார். இவர் சொந்தமாக வணகம் செய்து வருகிறார்.  

## அரசியல்
குமார் 2015ஆம் ஆண்டு நடைபெற்ற பீகார் சட்டப்பேரவைத் தேர்தலில் இந்திய தேசிய காங்கிரசு கட்சியின் வேட்பாளராக குடும்பா சட்டமன்றத் தொகுதியிலிருந்து முதல் முறையாக சட்டமன்ற உறுப்பினர் ஆனார். 2015ஆம் ஆண்டில், இவர் 51,303 வாக்குகளைப் பெற்று, தனது நெருங்கிய போட்டியாளரான இந்துசுதானி அவாம் மோர்ச்சா சந்தோசு சுமன் மாஞ்சியினை 10,098 வாக்குகள் வித்தியாசத்தில் தோற்கடித்தார். இவர் 2020ஆம் ஆண்டு நடைபெற்ற பீகார் சட்டமன்ற தேர்தலில் மீண்டும் போட்டியிட்டு 50,822 வாக்குகளைப் பெற்று, தனது நெருங்கிய போட்டியாளரான இந்துஸ்தானி அவாம் மோர்ச்சாவின் சிரவன் பூயானை 16,653 வாக்குகள் வித்தியாசத்தில் தோற்கடித்தார்.
# அருண் சௌத்ரி



**அருண் சௌத்ரி** (Arun Choudhary) இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் பஞ்சபத்ரா சட்டமன்றத் தொகுதியில் போட்டியிட்டு வென்றார்.இத்தொகுதியானது பார்மேர் மாவட்டத்தில் அமைந்துள்ளது.  

2023 இல் நடைபெற்ற இராசத்தான் சட்டமன்றத் தேர்தலில் பஞ்சபத்ரா சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அருண் சௌத்ரி தனது நெருங்கிய போட்டியாளரான இந்திய தேசிய காங்கிரசு கட்சியின் வேட்பாளர் மதன் பிரசாபதியை 2529 வாக்குகள் வித்தியாசத்தில் வென்றார்.  

## தேர்தல் முடிவுகள்
### 2023
# செங்கர் ஆறு



**செங்கர் ஆறு** (*Sengar River*) இந்தியாவின் வட இந்திய மாநிலமான உத்தரப் பிரதேசத்தில் பாயும் யமுனை ஆற்றின் துணை ஆறாகும்.  

## ஆற்றின் பாதை
அலிகார் மாவட்டத்தில் உள்ள ஆதவன் ஏரிக்கு அருகில் செங்கர் ஆறு உருவாகிறது. இட்டாவா மாவட்டம், மைன்புரி மாவட்டம் மற்றும் கான்பூர் மாவட்டம் ஆகிய மாவட்டங்கள் வழியாகப் பாய்ந்து பின்னர் கல்பி நகரம் மற்றும் அமீர்ப்பூர் நகரங்களுக்கிடையில் யமுனையுடன் இணைகிறது. செங்கர் ஆற்றின் மொத்த நீளம் 304 கிமீ (190 மைல்கள்) ஆகும்.. இந்த ஆறு இட்டாவா மாவட்டத்தில் யமுனை நதிக்கு இணையாகப் பாய்ந்து அமிர்தபூருக்கு அருகில் சிர்சா ஆற்றுடன் இணைகிறது. கான்பூர் மாவட்டத்தில் பாறை வெளியடுக்குடன் சேர்ந்து ஒரு செழுமையான நிலப்பகுதியை உருவாக்குகிறது. இட்டாவா மற்றும் கான்பூர் மாவட்டங்களில் உள்ள செங்கர் படுகையின் பெரும்பகுதி சிவப்பு களிமண் காணப்படுகிறது. கான்பூர் மாவட்டத்திற்கான 1878 ஆம் ஆண்டு தீர்வு அறிக்கை, ஆற்றின் ஓரங்களில் தொடர்ச்சியான பள்ளத்தாக்குகள் உள்ளன, அவை ஆற்றின் அருகிலுள்ள மண்ணின் வளத்தை மோசமாக பாதித்தன என்று குறிப்பிடுகிறது.  

## வரலாறு
செங்கர் ஆற்றின் அடித்தளத்தை கனாரின் பிசூக்கு தேவ் என்றும் அழைக்கப்படும் மன்னர் விசோக்கு தேவ் செங்கர் நாட்டினார். முன்னதாக இந்த நகரம் (அவுரையா) மேவ் சாதி மக்களால் ஆளப்பட்டது. விசோக்கு தேவ் 20,000 மியோக்களைக் கொன்று இங்கு அவருடைய இராச்சியத்தை நிறுவினார்.  

செங்கர் ஆற்று வரலாற்றுடன் தொடர்புடைய ஒரு நாட்டுப்புறப் பாடல் உள்ளது. இப்பாடல் அதன் வரலாற்றுத்தன்மையைக் காட்டுகிறது.
# மணிகிராமம், தமிழ்நாடு



**மணிகிராமம்** (*Manigramam*) என்பது இந்தியாவின் தென்னிந்திய மாநிலமான தமிழ்நாட்டின் மயிலாடுதுறை மாவட்டத்தில் உள்ள ஒரு கிராமமாகும். மயிலாடுதுறையிலிருந்து 25 கிமீ தொலைவிலும், சீர்காழியிலிருந்து 18 கிமீ தொலைவிலும், பூம்புகாரிலிருந்து 5 கிமீ தொலைவிலும், திருவெங்காட்டில் இருந்து 2 கிமீ தொலைவிலும் இக்கிராமம் அமைந்துள்ளது. இந்த கிராமத்தில் புகழ்பெற்ற திருமணி அழகர் கோவில் உள்ளது. இது தவிர மாரியம்மன் கோவில், மதுரை வீரன் கொண்ட அய்யனார் கோவில், பிறை வீரன் கோவில், பள்ளிவாசல் மற்றும் தேவாலயம் ஆகியவையும் கிராமத்தில் உள்ளன.  

மணிகிராமத்திற்கு அருகில் சீர்காழி, மயிலாடுதுறை தொடருந்து நிலையங்களும் திருச்சியில் விமானநிலையமும் உள்ளன.
# இந்தியத் தலைமை மருந்துக் கட்டுப்பாட்டு அலுவலர்



**இந்தியத் தலைமை மருந்துக் கட்டுப்பாட்டு அலுவலர்** (*Drugs Controller General of India*) என்பவர் இந்திய அரசின் மத்திய மருந்து தரக் கட்டுப்பாட்டு அமைப்பின் துறைத் தலைவர் ஆவார். இவர் இந்தியாவில் இரத்தம் மற்றும் இரத்தப் பொருட்கள், IV திரவங்கள், தடுப்பூசிகள், சீரம் போன்ற குறிப்பிட்ட வகை மருந்துகளின் உரிமங்களை அங்கீகரிப்பதற்குப் பொறுப்பாவார். இந்தியத் தலைமை மருந்துக் கட்டுப்பாட்டு அலுவலரின் பணி, சுகாதாரம் மற்றும் குடும்ப நல அமைச்சகத்தின் கீழ் வருகிறது. இந்தியாவில் மருந்துகளின் உற்பத்தி, விற்பனை, இறக்குமதி, விநியோகத்திற்கான தரநிலைகளையும் இந்தியத் தலைமை மருந்துக் கட்டுப்பாட்டு அலுவலர் கட்டுப்படுத்துகிறார்.  

## செயல்பாடு
இந்தியாவில் மருந்துகளின் உற்பத்தி, விற்பனை, இறக்குமதி மற்றும் விநியோகம் ஆகியவற்றின் தரத்தையும் இந்தியத் தலைமை மருந்துக் கட்டுப்பாட்டு அலுவலகம் வகுக்கிறது.  

- தேசிய தரநிலையைத் தயாரித்து பராமரித்தல்.
- மருந்துகள் மற்றும் அழகுசாதனப் பொருட்கள் சட்டத்தை அமல்படுத்துவதில் சீரான தன்மையைக் கொண்டுவருதல்.
- மாநில மருந்து கட்டுப்பாட்டு ஆய்வகங்கள் மற்றும் பிற நிறுவனங்களால் நியமிக்கப்பட்ட மருந்து பகுப்பாய்வாளர்களுக்கு பயிற்சி வழங்குதல்
- மத்திய மருந்து தரநிலை கட்டுப்பாட்டு அமைப்பின் மாதிரிகளாகப் பெறப்பட்ட அழகுசாதனப் பொருட்களின் பகுப்பாய்வு.

இந்திய அரசாங்கத்தால் மருத்துவ சாதன விதிகள் 2017 அறிவிக்கப்பட்டதன் மூலம், இந்த விதிகளின் கீழ் வரும் மருத்துவ சாதனங்களுக்கு இந்தியத் தலைமை மருந்துக் கட்டுப்பாட்டு அலுவலகம் மத்திய உரிமம் வழங்கும் ஆணையமாக செயல்படும். வகுப்பு அ முதல் வகுப்பு ஈ வரையிலான நான்கு வகை மருத்துவ சாதனங்களில், வகுப்பு இ மற்றும் வகுப்பு ஈ சாதனங்களுக்கு நேரடி உரிமம் வழங்கும் ஆணையமாக இருக்கும். அதே நேரத்தில் மாநில மருந்து கட்டுப்பாட்டாளர்கள் மூலம் வகுப்பு அ மற்றும் ஆ சாதனங்களுக்கான உரிமத்தை ஒருங்கிணைக்கும். இவர்கள் மாநில உரிமம் வழங்கும் ஆணையமாகச் (மாஉஆ) செயல்படுவார்கள்.  

## ஆளுகை
பிப்ரவரி 1, 2023 அன்று இந்திய அரசு மருத்துவர் இராஜீவ் சிங் இரகுவன்சியை இந்திய மருந்து கட்டுப்பாட்டு தலைமை அலுவலராக நியமித்தது. முன்னதாக அரசு ஆகத்து 14, 2019 அன்று மருத்துவர் வி. ஜி. சோமானியை இந்திய மருந்து கட்டுப்பாட்டு அலுவலராக நியமித்தது. பிப்ரவரி 2018இல் நியமிக்கப்பட்ட இடைக்கால அலுவலரான ஈசுவர ரெட்டிக்குப் பிறகு மருத்துவர் வி. ஜி. சோமானி நியமிக்கப்பட்டார். நாட்டில் விற்கப்படும் மருந்துகள் மற்றும் அழகுசாதனப் பொருட்களின் தரத்தை உறுதி செய்தல், புதிய மருந்துகளை அங்கீகரித்தல் மற்றும் மருத்துவ பரிசோதனைகளை ஒழுங்குபடுத்துதல் உள்ளிட்ட செயல்பாடுகளில் ஈடுபட்டுள்ள இந்திய மருந்து ஒழுங்குமுறை அமைப்பான மத்திய மருந்து தரக் கட்டுப்பாட்டு அமைப்பிற்கு இவர் தலைமை தாங்குகிறார்.  

## மண்டல அலுவலகங்கள்
மத்திய அரசு மும்பை, கொல்கத்தா, சென்னை, காசியாபாத், ஐதராபாத்து, அகமதாபாது, ஆகிய இடங்களில் மத்திய மருந்துகள் தரக் கட்டுப்பாட்டு அமைப்பின் 6 மண்டல அலுவலகங்களை நிறுவியுள்ளது. பல்வேறு துணை மண்டல அலுவலகங்கள் மற்றும் துறைமுக அலுவலகங்கள், மாநில கட்டுப்பாட்டு நிர்வாகத்துடன் நெருங்கிய ஒத்துழைப்புடன் செயல்பட்டு மருந்துச் சட்டத்தின் சீரான அமலாக்கத்தைப் பாதுகாப்பதில் உதவுகின்றன.
# ஆகோர் சட்டமன்றத் தொகுதி



**ஆகோர் சட்டமன்றத் தொகுதி** *(Ahore Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. ஆகோர், ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சாமுந்தர் கன்வார் | இந்திய தேசிய காங்கிரசு</br> |  |
| 1977 | கோபால் சிங் | ஜனதா கட்சி |  |
| 1980 | சாமுந்தர் கன்வார் | இந்திய தேசிய காங்கிரசு (இ) |  |
| 1985 | பாக்ராச் சவுத்ரி | ஜனதா தளம் |  |
| 1990 | கோபால் சிங் | rowspan=3 | இந்திய தேசிய காங்கிரசு</br> |
| 1993 | பாக்ராச் சவுத்ரி |  |  |
| 1998 |  |  |  |
| 2003 | சங்கர் சிங் ராச்புரோகித் | பாரதிய ஜனதா கட்சி</br> |  |
| 2008 | பாக் ராஜ் சௌத்ரி | இந்திய தேசிய காங்கிரசு</br> |  |
| 2013 | சங்கர் சிங் ராச்புரோகித் | rowspan=23 | பாரதிய ஜனதா கட்சி</br> |
| 2018 | சாகான்சிங் |  |  |
| 2023 | சாகன் சிங் ராஜ்புரோகித் | } |  |

## தேர்தல் முடிவுகள்
### 2023
# எடெலியானு செயல்முறை

**எடெலியானு செயல்முறை** (*Edeleanu process*) என்பது பெட்ரோலியச் சுத்திகரிப்புத் தொழிலில் பயன்படும் ஒரு வகையான பிரித்தெடுக்கும் செயல்முறையாகும். இதன் மூலம் மண்ணெண்ணெயிலிருந்து அரோமாட்டிக்கு பொருட்களைப் பிரித்தெடுக்க நீர்ம கந்தக டை ஆக்சைடு பயன்படுத்தப்படுகிறது. நீர்ம கந்தக டை ஆக்சைடு அரோமாட்டிக்கு பொருட்களைத் தேர்ந்தெடுத்து கரைத்து, குறைந்த அரோமாட்டிக்கு உள்ளடக்கம் கொண்ட மண்ணெண்ணையை முடிக்கப்பட்ட இறுதி பொருளாக விட்டுவிடுகிறது.இச்செயல்முறைக்கு உருமேனிய வேதியியலாளர் லாசர் எடெலியானுவின் பெயரிடப்பட்டது. பின்னர் அரோமாட்டிக்கு சாறு கந்தக டை ஆக்சைடிலிருந்து திருத்தம் மற்றும் SO2 மறுசுழற்சி மூலம் பிரிக்கப்படுகிறது. வெப்பநிலை -20°செல்சியசு வெப்பநிலையில் பராமரிக்கப்படுகிறது.  

கந்தக டை ஆக்சைடு மற்றும் பென்சீன் கலவையைப் பயன்படுத்துவதன் மூலம், இச்செயல்முறையில் சில முன்னேற்றங்களைச் செய்யலாம். இதற்காக பர்பியூரல், பீனால் மற்றும் N-மெத்தில்-2-பைரோலிடோன் போன்ற மிகவும் பொருத்தமான கரைப்பான்கள் பயன்படுத்தப்படுகின்றன.
# தாமிரத் தூய்மையாக்கம்

**தாமிரத் தூய்மையாக்கம்** (*Copper sweetening*) என்பது மெர்காப்டான்களை ஆக்சிசனேற்ற களிமண் மற்றும் குப்ரிக் குளோரைடு ஆகியவற்றின் குழம்பைப் பயன்படுத்தி பெட்ரோலியச் சுத்திகரிப்பு செய்யும் செயல்முறையாகும். இதன் விளைவாக கிடைக்கும் டைசல்பைடுகள் குறைந்த மணம் கொண்டவை மற்றும் பொதுவாக மிகவும் பிசுபிசுப்பானவையாகும். மேலும் இவை பொதுவாக குறைந்த கொதிநிலை பகுத்து வடித்தலிலிருந்து அகற்றப்பட்டு கனமான எரிபொருள் எண்ணெய் பகுத்து வடித்தலில் விடப்படுகின்றன.  

தாமிரத் தூய்மையாக்கச் செயல்முறை விளைந்த பொருட்களில் தாமிரத்தின் சிறிய அளவை அறிமுகப்படுத்துகிறது. இந்த சேர்க்கை பசை எச்சங்கள் உருவாக வழிவகுக்கும் என்பதால் தீங்கு விளைவிக்கும் விளைவுகளை ஏற்படுத்துகிறது. தாமிரத்தின் பிற ஆதாரங்களில் தாமிரம் மற்றும் தாமிர உலோகக் கலவைகளால் ஆன சுத்திகரிப்பு பாகங்களுடனான தொடர்பும் அடங்கும். தாமிரம் மிகவும் செயலில் உள்ள உறுதியற்ற தன்மையை ஊக்குவிக்கும் காரணிகளில் ஒன்றாகும், மேலும் மில்லியனுக்கு 0.1 பகுதிகள் வரை குறைந்த செறிவுகள் குறிப்பிடத்தக்க எதிர்மறை விளைவை ஏற்படுத்தும். இவற்றை எதிர்த்துப் போராட, சில எரிபொருட்களில் உலோக செயலிழப்பு முகவர்கள் சேர்க்கப்படுகின்றன.
# செர்டாங் ராயா செலாத்தான் எம்ஆர்டி நிலையம்


| other_name = மலாய்:  
சீனம்: 沙登拉也南站  
| type =  

| image = File:Serdang Raya Selatan MRT Station outview (230419).jpg  
| image_size =  
| image_caption = செர்டாங் ராயா செலாத்தான் நிலையம்  
| address =தாமான் செர்டாங் ராயா, செர்டாங்  
| country =  
| coordinates =  
| line =  
| owned =  

| operator = ரேபிட் கேஎல்  
| connections= ரேபிட் பேருந்து  
| other =  
| structure = உயர்த்தப்பட்ட நிலை  
| platform = 1 தீவு நடைமேடை  
| tracks = 2  
| parking = உண்டு (கட்டணம்)  
| bicycle = உண்டு  
| accessible = உண்டு  
| status = செயல்பாட்டில்  
| former = Serdang Raya South கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்கு மாடி அமைப்பைக் கொண்டுள்ளது.  

## வரலாறு
இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது.  

இந்த நிலையத்தின் கட்டமைப்பிற்கான தொடக்கக் குறியீடு ஆகும்.  

### காடாங் பொறியியல் நிறுவனம்

இதற்கிடையில், புத்ராஜெயா வழித்தடத்தின் உயர்த்தப்பட்ட தொடருந்து பாலங்களின் கட்டுமானம் **V206** உடன்படிக்கையின் கீழ் கட்டப்பட்டன. இந்தக் கட்டுமானம் செர்டாங் ராயா செலாத்தான் எம்ஆர்டி நிலையம் வழியாக மலேசிய புத்ரா பல்கலைக்கழகத்தின் *(UPM)* யூபிஎம் எம்ஆர்டி நிலையம் வரை நீடிக்கிறது. இந்த உடன்படிக்கை மார்ச் 2017-இல் காடாங் பொறியியல் நிறுவனத்துடன் *(Gadang Engineering (M) Sdn. Bhd)* செய்துகொள்ளப்பட்டது. அதன் மொத்தச் செலவு RM 952.09 மில்லியன் ஆகும். இந்த நிலையத்தின் கட்டுமானம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளது.  

## கட்டமைப்பு
ரேபிட் கேஎல் வெளியிட்ட கிள்ளான் பள்ளத்தாக்கு பெரும் விரைவு போக்குவரத்து வரைபடத்தின் அடிப்படையில், செர்டாங் ராயா செலாத்தான் எம்ஆர்டி நிலையம் தெரு மட்டத்தில், வாகன நிறுத்துமிட வசதிகளுடன் கட்டமைக்கப்பட்டுள்ளது.  

செர்டாங் ராயா செலாத்தான் எம்ஆர்டி நிலையம் மாற்றுத் திறனாளிகளுக்கான வசதிகளைக் கொண்டுள்ளது.  

| நுழைவாயில் | அமைவிடம் | இலக்கு | தோற்றம் |  |
| --- | --- | --- | --- | --- |
| **<span>A</span>** | **Jalan Utama** | நகரப் பேருந்துகளுக்கான நிறுத்தம் , வாடகை வாகன சவாரி அழைப்பு (→) தாமான் செர்டாங் ராயா 1 (→) தாமான் செர்டாங் ராயா 2 (→) 3K சுபாங் ஜெயா மாநகராட்சி செர்டாங் ராயா வளாகம் (→) செர்டாங் ராயா அடுக்குமாடி குடியிருப்புகள் (→) பா யுவான் சாகேலி மடாலயம் |  |  |
| - | **<span>B</span>** | **Jalan SP 2/9** | வாடகை வாகன சவாரி அழைப்பு (→) தாமான் செர்டாங் பெர்டானா (→) சவுத் சிட்டி பிளாசா (→) இஸ்ட் லேக் காண்டோமினியம் (→) செரி கெம்பாங்கான் அரசு மருத்துவ நிலையம் (→) தாமான் முகிபா (→) சியோங் கின் வணிக மையம் | } |

## பேருந்து சேவைகள்

| செர்டாங் ராயா செலாத்தான் எம்ஆர்டி நிலைய நுழைவாயில் A | செரி கெம்பாங்கான் புதுக்கிராமம் (→) உத்தாமா சாலை (→) சாலை 2/2 (→) பசார் சாலை (→) அமான் சாலை (→) SK 6/1 சாலை (→) செரி கெம்பாங்கான் சாலை | } |
| --- | --- | --- |

## காட்சியகம்
**செர்டாங் ராயா செலாத்தான் எம்ஆர்டி நிலையக் காட்சிப் படங்கள் (ஏப்ரல் 2023)**
# நகரும் நடைபாதை

**நகரும் நடைபாதை** (*moving walkway*, அல்லது *travelator*) என்பது மெதுவாக நகரும் கன்வேயர் பொறிமுறையாகும், இது மக்களை ஒரு கிடைமட்ட அல்லது சாய்ந்த தளத்தில் குறுகிய முதல் நடுத்தர தூரத்திற்கு கொண்டு செல்கிறது.அவற்றின் மீது நின்று அல்லது நடந்து அவற்றைப் பயன்படுத்தலாம், இதனால் பயனர்கள் அந்த தூரத்தை நடப்பதை விட குறைந்த முயற்சி, அதிக வேகத்தில் கடக்க முடியும்.அவை பொதுவாக ஒவ்வொரு திசையிலும் போக்குவரத்தை வழங்க ஜோடிகளாக நிறுவப்படுகின்றன. அவை பொதுவாக நகரும் படிக்கட்டுகளைப் போலவே வடிவமைக்கப்பட்டுள்ளன மற்றும் அதே அடிப்படை தொழில்நுட்பத்தைப் பகிர்ந்து கொள்கின்றன.'  

## வரலாறு

முதல் நகரும் நடைபாதை, 1893 ஆம் ஆண்டு அமெரிக்காவின் இல்லினாய்ஸின் சிகாகோவில் நடந்த உலக கொலம்பிய கண்காட்சியில் தி கிரேட் வார்ஃப் நகரும் நடைபாதை என அறிமுகப்படுத்தப்பட்டது. கட்டிடக் கலைஞர் ஜோசப் லைமன் சில்ஸ்பீ வடிவமைத்த இது, இரண்டு பிரிவுகளைக் கொண்டிருந்தது: ஒன்று பயணிகள் அமர்ந்திருக்கும் இடம், மற்றொன்று அவர்கள் நிற்க அல்லது நடக்கக்கூடிய இடம்.  

ஆறு ஆண்டுகளுக்குப் பிறகு, பாரிஸில் 1900 ஆம் ஆண்டு நடந்த எக்ஸ்போசிஷன் யுனிவர்செல்லில் ரூ டி எல்'அவெனிர் என்ற பெயரில் மற்றொரு நகரும் நடைபாதை பொதுமக்களுக்கு வழங்கப்பட்டது. இது மூன்று உயர்ந்த தளங்களைக் கொண்டிருந்தது - முதலாவது நிலையானது, இரண்டாவது மிதமான வேகத்தில் நகரும், மூன்றாவது மணிக்கு பத்து கிலோமீட்டர் வேகத்தில் (மணிக்கு ஆறு மைல்கள்) நகரும்.  

## வடிவமைப்புகள்
நகரும் நடைபாதைகள் இரண்டு அடிப்படை பாணிகளில் கட்டமைக்கப்பட்டுள்ளன:  

பாலட் வகை - தொடர்ச்சியான தட்டையான உலோகத் தகடுகள் ஒன்றிணைந்து ஒரு நடைபாதையை உருவாக்குகின்றன - மேலும் அவற்றின் கட்டுமானத்தில் எஸ்கலேட்டர்களைப் போலவே இருக்கும். பெரும்பாலானவை உலோக மேற்பரப்பைக் கொண்டுள்ளன, இருப்பினும் சில மாதிரிகள் கூடுதல் இழுவைக்காக ரப்பர் மேற்பரப்பைக் கொண்டுள்ளன. தட்டுகள் ஒற்றை-துண்டு, டை-காஸ்ட் அலுமினிய தட்டுகள், நடைபாதை பக்கங்களுக்கு இடையே ஒரு பொதுவான அகலம் 800–1,200 மில்லிமீட்டர்கள் (31–47 அங்குலம்). நடைபாதையை ஒரு AC தூண்டல் மோட்டார் மூலம் இயக்க முடியும். எடுத்துக்காட்டு வேகம் வினாடிக்கு 0.5 மீட்டர் (வினாடிக்கு 1.6 அடி).  

நகரும் பெல்ட் - இவை பொதுவாக உலோக உருளைகள் மீது கண்ணி உலோக பெல்ட்கள் அல்லது ரப்பர் நடைபாதை மேற்பரப்புகளுடன் கட்டப்பட்டுள்ளன. நடைபாதை மேற்பரப்பு ஒரு திடமான உணர்வு அல்லது "தள்ளும்" உணர்வைக் கொண்டிருக்கலாம்.  

இரண்டு வகையான நகரும் நடைபாதைகளும் முனைகளில் சீப்புத் தகடுகளுடன் கண்ணிக்கு பள்ளம் கொண்ட மேற்பரப்பைக் கொண்டுள்ளன. மேலும், கிட்டத்தட்ட அனைத்து நகரும் நடைபாதைகளும் எஸ்கலேட்டர்களில் உள்ளதைப் போன்ற நகரும் கைப்பிடிகளுடன் கட்டப்பட்டுள்ளன.
# பின்மால் சட்டமன்றத் தொகுதி



**பின்மால் சட்டமன்றத் தொகுதி** *(Bhinmal Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. பின்மால், ஜலோர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பூனம் சந்த் | rowspan=2 | இந்திய தேசிய காங்கிரசு</br> |
| 1977 | சூரச் பால் சிங் |  |  |
| 1980 | இந்திய தேசிய காங்கிரசு (இ) |  |  |
| 1985 | rowspan=2 | இந்திய தேசிய காங்கிரசு</br> |  |
| 1990 | பிரேம் சிங் தகியா |  |  |
| 1993 | பூரா ராம் சௌத்ரி | பாரதிய ஜனதா கட்சி</br> |  |
| 1998 | சமர்சித் சிங் | rowspan=2 | இந்திய தேசிய காங்கிரசு</br> |
| 2003 |  |  |  |
| 2008 | பூரா ராம் சௌத்ரி | rowspan=3 | பாரதிய ஜனதா கட்சி</br> |
| 2013 |  |  |  |
| 2018 |  |  |  |
| 2023 | சமர்சித் சிங் | இந்திய தேசிய காங்கிரசு</br> | } |

## தேர்தல் முடிவுகள்
### 2023
# கிளீவ்லாண்டு திறந்த கோப்பை முறை

**கிளீவ்லாண்டு திறந்த கோப்பை முறை** (*Cleveland open-cup method*) என்பது பெட்ரோலியப் பொருளின் உடனே தீப்பற்றிக்கொள்ளக்கூடிய நீர்மத்தின் வெப்பநிலையை தீர்மானிக்க வேதியியலில் உள்ள மூன்று முக்கிய முறைகளில் ஒன்றாகும். இது கிளீவ்லேண்டு திறந்த கோப்பை ஆய்வி என்றும் அழைக்கப்படுகிறது.முதலில், கருவியின் சோதனைக் கோப்பையில் (பொதுவாக பித்தளை) பரிசோதனை செய்ய வேண்டிய திரவம் ஒரு குறிப்பிட்ட அளவிற்கு நிரப்பப்படுகிறது. பின்னர், இந்த வேதிப்பொருளின் வெப்பநிலை விரைவாகவும், பின்னர் கோட்பாட்டு தீப்பற்றும் புள்ளியை நெருங்கும்வரை மெதுவாகவும், நிலையான விகிதத்திலும் வெப்பம் அதிகரிக்கப்படுகிறது. வெப்பநிலை அதிகரிப்பதால், வேதிப்பொருள் எரியக்கூடிய ஆவியை அதிக அளவிலும் அடர்த்தியாகவும் உற்பத்தி செய்யத் தொடங்கும். ஒரு தீப்பொறி கோப்பையின் மேல் பகுதியிலே சிறிது இடைவெளியில் கொண்டு வரப்படுகிறது. எந்த வெப்பநிலையில் அந்த வாயு தீப்பற்றுகிறதோ அந்த வெப்பநிலையை தீப்பற்றும் புள்ளி என குறிப்பிடுகின்றனர். இந்த ஆய்வுக் கருவி, சோதனைச் சுடரைப் பயன்படுத்தும்போது குறைந்தது ஐந்து தொடர்ச்சியான வினாடிகள் பற்றவைப்பு ஏற்படும் போது, இரசாயனத்தின் தீப்பற்றும் புள்ளியை அடையும் என்று கருதப்படும். அதைத் தீர்மானிக்கவும் பயன்படுத்தப்படும். கருவியின் வெப்பநிலை வரம்பு 120 முதல் 250 பாகை செல்சியசு ஆகும்.  

வேதியியல் தீப்பற்றும் புள்ளிகளை நிறுவுவதற்கான பிற முக்கிய முறைகள் பென்சுகி-மார்டென்சு மூடிய-கப் சோதனை மற்றும் தாக்லியாபு கோப்பை முறை போன்றவையாகும்.
# அமிலினேனி சுரேந்திர பாபு



**அமிலினேனி சுரேந்திர பாபு** (*Amilineni Surendra Babu*) (பிறப்பு 1970) ஆந்திரப் பிரதேசத்தைச் சேர்ந்த ஒரு இந்திய அரசியல்வாதி ஆவார். இவர் அனந்தபூர் மாவட்டத்தில் உள்ள கல்யாண்துர்க் சட்டமன்றத் தொகுதியின் சட்டமன்ற உறுப்பினராவார். இவர் தெலுங்கு தேசக் கட்சியைப் பிரதிநிதித்துவப்படுத்துகிறார். 2024 ஆம் ஆண்டு ஆந்திரப் பிரதேச சட்டமன்றத் தேர்தல் இவர் வெற்றி பெற்றார், அங்கு தெலுங்கு தேசம் கட்சி பாரதிய ஜனதா கட்சி, ஜனசேனா கட்சி ஆகியவற்றுடன் கூட்டணி வைத்திருந்தது.  

## ஆரம்பகால வாழ்க்கை மற்றும் கல்வி
பாபு அனந்தபூர் மாவட்டத்தின் கல்யாண்துர்க்கைச் சேர்ந்தவர். இவரது மறைந்த தந்தை அமிலினேனி வெங்கடப்பா. இவர் ஒரு தொழிலதிபர் ஆவார். இவரது மனைவி ஒரு இல்லத்தரசி. இவர் 10 ஆம் வகுப்பு வரை மட்டுமே படித்தார். 1983 இல் தனது மேல்நிலைப் பள்ளி சான்றிதழ் தேர்வை முடித்தார். இவர் இந்திய தேர்தல் ஆணையத்திற்கு அளித்த பிரமாணப் பத்திரத்தில் ரூ.189 கோடி மதிப்புள்ள சொத்துக்களை அறிவித்தார்.  

## அரசியல் வாழ்க்கை
பாபு 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியைச் சேர்ந்த கல்யாண்துர்க் சட்டமன்றத் தொகுதியில் வெற்றி பெற்றார். இவர் 118,878 வாக்குகளைப் பெற்று, தனது நெருங்கிய போட்டியாளரான ஒய். எஸ் .ஆர் காங்கிரஸ் கட்சியின் தலரி ரங்கையாவை 37,734 வாக்குகள் வித்தியாசத்தில் தோற்கடித்தார்.தேர்ந்தெடுக்கப்பட்ட பிறகு, பைரவாணி திப்பா நீர்ப்பாசனத் திட்டத்தை இரண்டு ஆண்டுகளில் முடிப்பதாக உள்ளூர் மக்களுக்கு உறுதியளித்தார்.
# சிப்பகிரி புசினே விருப்பாக்சி



**சிப்பகிரி புசினே விருப்பாக்சி** (*Chippagiri Busine Virupakshi*) (பிறப்பு: மார்ச் 4, 1969) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார். இவர் கர்னூல் மாவட்டத்தில் உள்ள ஆலூர் சட்டமன்றத் தொகுதியின் சட்டமன்ற உறுப்பினராக அரசியலில் ஈடுபடுகிறார். ஒய்.எசு.ஆர் காங்கிரசு கட்சியை பிரதிநிதித்துவப்படுத்துகிறார். 2024 ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.  

## ஆரம்பகால வாழ்க்கை மற்றும் கல்வி
விருப்பாக்சி புசினே சினாஞ்சநேயா மற்றும் புசினே சிறீதேவி ஆகியோருக்குப் பிறந்தார். கர்னூல் மாவட்டத்தில் உள்ள சிப்பகிரி கிராமத்தில் வளர்ந்தார். இவரது தந்தை சினாஞ்சநேயா ஒரு விவசாயியாவார். சிப்பகிரியில் உள்ள சில்லா பரிசத்து உயர்நிலைப் பள்ளியில் படித்தார், ஆனால் 9 ஆம் வகுப்பு வரை மட்டுமே படித்தார். இரயில்வே ஒப்பந்தங்களைக் கையாண்டார் மற்றும் இரயில்வே மேற்பார்வையாளராக வாழ்க்கையைத் தொடங்கினார்.  

## அரசியல் வாழ்க்கை
விருப்பாக்சி கர்னூலில் இருந்து மாவட்டப் பரிசத்து பிராந்தியத் தொகுதிகள் உறுப்பினராக தனது அரசியல் பயணத்தைத் தொடங்கினார். 2024 ஆந்திரப் பிரதேச சட்டமன்றத் தேர்தலில் ஒய்.எசு.ஆர் காங்கிரசு கட்சியை பிரதிநிதித்துவப்படுத்தும் ஆலூர் சட்டமன்றத் தொகுதியில் இருந்து வெற்றி பெற்றார். 1,00,264 வாக்குகளைப் பெற்று, தனது நெருங்கிய போட்டியாளரான தெலுங்கு தேசக் கட்சியின் பி. வீரபத்ர கவுடை 2,831 வாக்குகள் வித்தியாசத்தில் தோற்கடித்தார்.
# சமர்சித் சிங்


**சமர்சித் சிங்** (பிறப்பு: மார்ச் 7,1967) இராசத்தானைச் சேர்ந்த ஒரு இந்திய அரசியல்வாதி ஆவார். இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் பின்மால் சட்டமன்றத் தொகுதியில் போட்டியிட்டு வென்றார். இத்தொகுதியானது ஜலோர் மாவட்டத்தில் அமைந்துள்ளது.  

## ஆரம்பகால வாழ்க்கை மற்றும் கல்வி
சமர்சித் இராசாத்தானின் ஜலோர் மாவட்டத்தில் உள்ள பின்மால் தாலுகாவில் உள்ள தசுபனைச் சேர்ந்தவர். இவர் சூரஜ்பால் சிங்கின் மகன் ஆவார். இவர் 1991 இல் தனது முதுதத்துவமாணி பட்டத்தையும், 1993 இல் முனைவர் பட்டத்தையும் முடித்தார். முன்னதாக 1989 ஆம் ஆண்டில், ஜோத்பூரில் உள்ள ஜெய் நரேன் வியாசு பல்கலைக்கழகத்தில் முதுகலை கலை பட்டமும் பெற்றார்.  

## தொழில் வாழ்க்கை
2023 இல் நடைபெற்ற இராசத்தான் சட்டமன்றத் தேர்தலில் இந்திய தேசிய காங்கிரசு கட்சியின் வேட்பாளராக பின்மால் சட்டமன்றத் தொகுதியில் போட்டியிட்ட சமர்சித் தனது நெருங்கிய போட்டியாளரான பாரதிய ஜனதா கட்சி வேட்பாளரான பூரா ராம் சவுத்ரியை விட 1,027 வாக்குகள் அதிகம் பெற்று வென்றார்.  

2018 இராசத்தான் சட்டமன்றத் தேர்தலில், இவர் பாரதிய ஜனதா கட்சியின் வேட்பாளரான பூரா ராம் சவுத்ரியிடம் 9,646 வாக்குகள் வித்தியாசத்தில் தோல்வியடைந்தார்.  

முன்னதாக 2008 தேர்தலிலும், இவர் இந்திய தேசிய காங்கிரசு கட்சி வேட்பாளராக போட்டியிட்டு பாரதிய ஜனதா கட்சியின் வேட்பாளரான சவுத்ரியிடம் 21,199 வாக்குகள் வித்தியாசத்தில் தோல்வியடைந்தார்.  

2023 ஆம் ஆண்டு இந்திய தேர்தல் ஆணையத்திற்கு அளித்த பிரமாணப் பத்திரத்தில் இவர் இரூ 7.9 கோடி சொத்துக்களை அறிவித்தார், அங்கு இவர் மீது குற்றவழக்குகள் எதுவும் பதிவு செய்யப்படவில்லை என்றும் கூறினார்.  

## தேர்தல் முடிவுகள்
### 2023
# மந்த உப்பு

**மந்த உப்பு** (*Inert salt*) என்பது வேதியியலில் ஒரு கரைசலின் அயனி வலிமையை சரிசெய்யப் பயன்படும் ஓர் உப்பாகும். பொதுவாக சமநிலை அல்லது இயக்கவியல் ஆய்வுகளில் ஒரு கரைசலின் அயனி வலிமையில் ஏற்படும் ஒப்பீட்டு மாற்றங்களைக் குறைப்பதற்காக செய்யப்படுகிறது. நிபந்தனை சமநிலை அல்லது விகித மாறிலிகளை வரையறுக்க அனுமதிக்கும் அயனி இனங்களின் செயல்பாட்டு குணகங்களில் ஏற்படும் மாற்றங்களைக் குறைப்பதே உண்மையான குறிக்கோள்.  

எந்தவொரு உப்பும் அயனி வலிமையைப் பாதிக்கும். மந்த உப்புகள் கூடுதல் பண்புகளைக் கொண்டுள்ளன. அவை உப்பின் நேர்மின் அயனிகள் மற்றும் எதிர்மின் அயனிகள் இரண்டும் ஆய்வு செய்யப்படும் மூலக்கூறுகளுடன் எந்த வகையிலும் தலையிடாது அல்லது தலையிடக்கூடாது. அவை அயனி வலிமையை மட்டுமே பாதிக்கும் என்று கருதப்படுகிறது.  

பொதுவாகப் பயன்படுத்தப்படும் மந்த உப்புகள் பின்வருமாறு: NaClO<sub>4</sub>, NaCl, KNO<sub>3</sub>, NaNO<sub>3</sub>, திரிப்ளேட்டுகள் (எ.கா. NaOSO<sub>2</sub>CF<sub>3</sub>).  

மந்த உப்புகள் ஒருபோதும் முழுமையாக மந்தமாக இருக்காது. மேலும் அவற்றின் பயன்பாடு எப்போதும் விசாரணையில் உள்ள செயல்முறையில் தலையிடும். இருப்பினும் இவற்றின் செல்வாக்கு மிகக் குறைவாக இருக்கும்.
# சாமர்த்திய பூட்டு



**சாமர்த்திய பூட்டு** *( Smart Lock )* என்பது ஒரு கதவை மின்னணு முறையில் பூட்டுவதற்கும் திறப்பதற்கும் வடிவமைக்கப்பட்ட ஓர் மின்னணு இயக்கவியல் பூட்டு ஆகும். இது ஒரு பயனர் பதிவு செய்த செல்லிடத் தொலைபேசி அல்லது மின்னணு விசைப்பலகை அல்லது கைரேகை உணர்வி (Biometric sensor) அல்லது அணுகல் அட்டை அல்லது புளூடூத் அல்லது ஒய்-ஃபை மூலம் கட்டளையைப் பெற்றவுடன் இயங்குகிறது. இந்த பூட்டுகள் மேம்பட்ட தொழில்நுட்பம் மற்றும் இணையத் தொடர்பு ஆகியவற்றைப் பயன்படுத்துவதால் இவை சாமர்த்திய பூட்டு என்று அழைக்கப்படுகின்றன. இது பூட்டுகளை எளிதாக அணுகவும் அத்துமீறுபவர்களிடமிருந்து மேம்பட்ட பாதுகாப்பை வழங்கவும் உதவுகிறது.  

## செயல்பாடு
சாமர்த்திய பூட்டு முக்கிய பாகங்களில் இயந்திரப் பூட்டு, விசை (Key), பாதுகாப்பான புளூடூத் அல்லது வைஃபை இணைப்பு மற்றும் ஒரு மேலாண்மை செல்லிடத் தொலைபேசி செயலி ஆகியவை அடங்கும். இதில் விசை என்பது ஒரு சாவியாக இல்லாமல் மின்னணு விசை அல்லது டிஜிட்டல் குறியாக்கம் செய்யப்பட்ட விசை அல்லது மெய்நிகர் விசையாக இருக்கும். இது சாவியே இல்லாத ஒரு அணுகலை வழங்குகிறது. பெரும்பாலான சாமர்த்திய பூட்டுகுகள் கதவில் உள்ள வழக்கமான பூட்டுகளின் (உதாரணமாக டெட் போல்ட்) மேல் நிறுவப்படுகின்றன. இவை சாதாரண பூட்டை மின்னணு பூட்டாக மாற்றியமைக்கின்றன.  

## சிறப்பு அம்சங்கள்
இந்த தொழில்நுட்பம் மூன்றாம் தரப்பினருக்கு மெய்நிகர் விசை மூலம் கதவுக்கான அணுகலை வழங்க பயனரை அனுமதிக்கிறது. இந்த விசை பெறுநரின் நகர்பேசிக்கு மின்னஞ்சல் அல்லது எஸ்.எம்.எஸ் அல்லது பிரத்யேக செயலி வழியாக அனுப்பப்படும். விசை கிடைத்ததும் பெறுநர் குறிப்பிட்ட நேரத்திற்குள் செல்லிடத் தொலைபேசியைப் பயன்படுத்தி கதவைத் திறக்க முடியும். சில சாமர்த்திய பூட்டுகளில் உள்ளமைக்கப்பட்ட வைஃபை இணைப்பு உள்ளது. இது அணுகல் அறிவிப்புகள் அல்லது யார் வந்துள்ளார்கள் என்பதைக் காட்ட உதவும் கேமராக்கள் போன்ற கண்காணிப்பு அம்சங்களை அனுமதிக்கிறது. பல புதிய சாமர்த்திய பூட்டுகுகள் கைரேகை உணர்விகள் போன்ற உயிரியல் அளவீட்டு அம்சங்களையும் (Biometric features) கொண்டுள்ளன. இது கடவுச்சொற்களை விட அதிக பாதுகாப்பை வழங்குகிறது. பாதுகாப்புக்காக இந்த சாதனங்கள் புளூடூத் லோ எனர்ஜி (BLE) மற்றும் எஸ்.எஸ்.எல் (SSL) ஆகியவற்றைப் பயன்படுத்தி தகவல்களைப் பரிமாறிக்கொள்கின்றன. சாமர்த்திய பூட்டுகுகள் ஒரு சாமர்த்திய இல்லத்தின் (Smart Home) ஒரு பகுதியாக கருதப்படுகின்றன.  

## பாதுகாப்பு சவால்கள்
இந்த டிஜிட்டல் மற்றும் கம்பியில்லா தொழில்நுட்பத்தின் உள்ளார்ந்த சிக்கலான தன்மை காரணமாக சந்தையில் உள்ள பல்வேறு தயாரிப்புகளின் பாதுகாப்பு குறித்த உரிமைகோரல்களை உறுதிப்படுத்துவது இறுதிப் பயனருக்கு கடினமாக உள்ளது. இந்த சாதனங்கள் தனிப்பட்ட தகவல்களையும் சேகரிக்கக்கூடும். இந்த தகவல்களைப் பராமரிப்பது மற்றும் கையாளுவது குறித்து விற்பனையாளர்கள் அளிக்கும் உறுதிமொழிகளைச் சரிபார்ப்பதும் இறுதிப் பயனருக்கு கடினமாக இருக்கும்.
# நியாசு மலை நாகணவாய்



**நியாசு மலை நாகணவாய்** அல்லது **நியாசு நாகணவாய்** (*கிராகுலா ரோபசுதா*) என்பது *துரினிடே* குடும்பத்தைச் சேர்ந்த ஒரு சிற்றினமாகும் ஆகும். இது மேற்கு சுமாத்திராவில் நியாசுவிலும், அருகிலுள்ள பிற தீவுகளில் வசிக்கும் ஒரு அகணிய உயிரி ஆகும். கிளெமென்ட்சு இந்த சிற்றினத்தை பொதுவாக மலை நாகணவாய் என தொக்குத்து அழைக்கின்றார்.  

## விளக்கம்
இந்த சிற்றினம் மேலோட்டமான காகம் போன்றது. துரினிடே குடும்பத்தில் மிகப்பெரிய உயிரினமாக இருக்கலாம். இது 30 முதல் 36 செமீ (12 முதல் 14 அங்குலம்) வரை நீளமாக இருக்கும். நிலையான அளவீடுகளில், இறக்கை நீட்டம் 20 முதல் 21.3 செமீ (7.9 முதல் 8.4 அங்குலங்கள்) வரையிலும் வால் நீளம் 9.9 முதல் 10.8 செமீ (3.9 முதல் 4.3 அங்குலங்கள் வரை) வரையிலும் அலகு 3.1 முதல் 3.4 செமீ (1.2 முதல் 1.3 அங்குலங்கள் வரையிலும் கணுக்கால் எலும்பு 4.4 முதல் 5 செமீ (1.2 முதல் 2.0 அங்குலங்கள் வரையிலும் இருக்கும். இந்த சிற்றினத்தின் உடல் எடை கிராம் (14 அவுன்ஸ்) வரை இருப்பதாக தெரிவிக்கப்பட்டுள்ளது. நியாசு மலை நாகணவாயில் முக்கியமாக ஊதா நிறத்தில் பளபளக்கும் கருப்பு நிற இறகுகளுடன் பிரகாசமான ஆரஞ்சு-மஞ்சள் நிறத் திட்டுகளுடன் தலை, கழுத்தின் பக்கத்தில் பெரிய சதைப்பற்றுள்ள மஞ்சள் தொங்கு சதைகளைக் கொண்டுள்ளது. பெரிய வெள்ளை இறக்கை திட்டுகளும் உள்ளன. இத்திட்டுகள் பறக்கும் போது தெளிவாகத் தெரியும். பெரிய அலகு முக்கியமாக சிவப்பு வண்ணத்திலும், வலுவான கால்கள் பிரகாசமான மஞ்சள் நிறத்திலும் உள்ளன.  

## நடத்தை
இந்த மைனா மரங்களில் வாழக்கூடியது. இது முக்கியமாக மலைக் காடுகளில் மந்தைகளாகக் காணப்படுகிறது. பெரும்பாலான பிற நாகணவாய் போல, நியாசு மலை நாகணவாயும் பழங்கள், தேன் மற்றும் பூச்சிகளை உண்ணுகின்றது.  

இந்த பறவை இதன் பேசும் திறன்களுக்கு பிரபலமானது. இதனால் அதிக விலையைப் பெறுகிறது. பெரும்பாலான உள்நாட்டு காடுகள் அழிக்கப்பட்டுள்ளதால், சட்டவிரோத செல்லப்பிராணி வர்த்தகம் மற்றும் வாழ்விட அழிவு ஆகியவற்றால் இது அழுத்தத்திற்கு உள்ளாகியுள்ளது. 1990ஆம் ஆண்டில் நியாசு தீவின் பறவை கணக்கெடுப்பில், டைமண்ட் 17 நாட்கள் தங்கியிருந்தபோதும் எந்த நியாசு மலை நாகணவாயினையும் கண்டுபிடிக்க முடியவில்லை.  

2015ஆம் ஆண்டில், செக் விலங்கியல் வல்லுநர்கள் காடுகளில் பல நாகணவாய்களை தனித்தனியாக கண்டுபிடித்தனர். இவை கடந்த பல ஆண்டுகளாக காடுகளில் அழிந்துவிட்டதாக கருதப்பட்டன.
# பொட்டாசியம் பெண்டாகுளோரோநைட்ரிடோ ஓசுமேட்டு



**பொட்டாசியம் பெண்டாகுளோரோநைட்ரிடோ ஓசுமேட்டு** (*Potassium pentachloronitridoosmate*) என்பது K<sub>2</sub>[OsCl<sub>5</sub>N] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நைட்ரசன் அணு +6 என்ற ஆக்சிசனேற்ற நிலையில் உள்ள ஓசுமியம் அணுவுடன் நேரடியாகப் பிணைக்கப்பட்டுள்ளதால், இது ஒரு உண்மையான நைட்ரைடு ஆகும்.  

## தயாரிப்பு
பொட்டாசியம் குளோரைடு முன்னிலையில் பொட்டாசியம் ஓசுமியமேட்டை குளிர்ந்த ஐதரோகுளோரிக் அமிலத்துடன் சேர்த்து வினைபுரியச் செய்வதன் மூலம் பொட்டாசியம் பெண்டாகுளோரோநைட்ரிடோ ஓசுமேட்டு சேர்மம் தயாரிக்கப்படுகிறது.  

::KOsO<sub>3</sub>N + KCl + 6HCl → K<sub>2</sub>OsCl<sub>5</sub>N + Cl<sub>2</sub> + 3H<sub>2</sub>O  

## பண்புகள்
பொட்டாசியம் பெண்டாகுளோரோநைட்ரிடோ ஓசுமேட்டு என்பது தண்ணீரில் எளிதில் கரையக்கூடிய ஒரு சிவப்பு நிறத் தூள் ஆகும். இதன் கரைசல்கள் மெதுவாக சிதைகின்றன. ஐதரோகுளோரிக் அமிலத்தில் இது கரையும். ஆனால் கரிமக் கரைப்பான்களில் கரையாது. மேலும் இது காரத்தில் சிதைகிறது. பட்டகத்தைப் போன்ற படிகங்களை உருவாக்குகிறது.  

## வினைகள்
ஓசோன் இந்த சேர்மத்தை மீண்டும் பொட்டாசியம் ஓசுமியமேட்டாக ஆக்சிசனேற்றம் செய்யும். ஐதரசன் குளோரைடும் வெள்ளீயக் குளோரைடும் இதை K<sub>2</sub>Os(NH<sub>2</sub>)Cl<sub>5</sub>ஆகக் குறைக்கின்றன. இது பொட்டாசியம் அறுகுளோரோ ஓசுமேட்டின் அமைடாகக் கருதப்படுகிறது.
# தெங்கரா மலை நாகணவாய்



**தெங்கரா மலை நாகணவாய்** (*Tenggara hill myna*-*கிராகுலா வெனராடா*) என்பது நாகணவாய் குடும்பத்தில் கிராகுலா பேரினத்தினைச் சேர்ந்த ஒரு சிற்றினம் ஆகும். இது இந்தோனேசியாவில் மட்டுமே காணப்படும் அகணிய உயிரி. இது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது.  

தெங்கரா மலை நாகணவாய் சிறு சுந்தா தீவுகளில் காணப்படும் அரிய, பெரிய நாகணவாய் ஆகும். இவை பச்சை நிற பளபளப்புடன் கருப்பு, பிரகாசமான மஞ்சள் தலை தொங்கு சதையுடன், தலையின் பின்பகுதி வரை நீட்டிக்கப்பட்டு காணப்படும். பிரகாசமான மெழுகுவர்த்தி-ஆரஞ்சு நிற அலகினையும் பறக்கும் போது மிகவும் வெளிப்படையாகத் தெரியக்கூடிய வெள்ளை இறக்கை இணைப்புகளையும் கொண்டுள்ளன. முதிர்ந்த ஈரப்பதமான காடுகளிலும் தாழ்நிலங்களிலிருந்து மலைகள் வரையிலும் காணப்படும். பெரும்பாலும் இணைகளாகவோ அல்லது சிறிய மந்தைகளாக உயரமான மரங்களில் அமர்ந்திருக்கும். எண்ணற்ற அலறல்களையும், சத்தங்களையும், சிணுங்கல்களையும், விசில் போன்ற ஓசைகளையும் தருகிறது. கூண்டுப் பறவை வணிகத்திற்காக பிடிப்பதால் இதன் வாழ்வு அச்சுறுத்தலுக்கு உள்ளாகியுள்ளது.
# இலங்கை மலை நாகணவாய்



**இலங்கை மலை நாகணவாய்** (Sri Lanka hill myna) அல்லது **சிலோன் நாகணவாய்** (*கிராகுலா பிடிலோஜெனிசு*) என்பது ஒரு நாகணவாய் பறவைச் சிற்றினம் ஆகும். இது துரினிடே குடும்பத்தைச் சேர்ந்தது. இந்த பறவை இலங்கையில் மட்டுமே காணக்கூடிய அகணிய உயிரி.  

## விளக்கம்
இந்த குருவி வரிசையினைச் சேர்ந்த பறவை, பொதுவாக காடுகளிலும் சாகுபடி பகுதிகளிலும் காணப்படுகிறது. இலங்கை நாகணவாய் ஒரு பொந்துக்குள் கூடு கட்டுகிறது. சாதாரண ஒரு இனப் பெருக்க பருவத்தில் இரண்டு முட்டைகள் வரை இடும்.  

இலங்கை மலை நாகணவாய் 25 செமீ நீளமுள்ளது. பறவைகள் பச்சை நிறத்தில் பளபளக்கும் கருப்பு நிற இறகுகளைக் கொண்டுள்ளன. தலை, கழுத்து ஊதா நிறத்தில் உள்ளன. பெரிய வெள்ளை இறக்கை திட்டுகள் உள்ளன. இவை பறக்கும் போது தெளிவாகத் தெரியும். வலுவான கால்கள் பிரகாசமான மஞ்சள் நிறத்தில் உள்ளன. மேலும் கழுத்தில் மஞ்சள் தொங்கு சதைகள் உள்ளன.  

தொங்கு சதையின் மாறுபட்ட வடிவம், நிலை, தடிமனான் ஆரஞ்சு-சிவப்பு அலகு இந்த சிற்றினத்தை இலங்கை காடுகளில் காணப்படும் தெற்கு மலை நாகணவாயிலிருந்து வேறுபடுத்துகின்றன. பாலினங்கள் இறகுகளில் ஒத்தவை; ஆனால் கருவிழியின் நிறத்தால் வேறுபடுத்தி அறியலாம். இது பெண்களில் வெளிர் நிறமாகவும் ஆண்களில் இருண்ட நிறமாகவும் இருக்கும். இளம் வயதினர் மந்தமான அலகினையும் சிறிய தொங்கு சதையினையும் கொண்டுள்ளன. மேலும் ஒட்டுமொத்தமாக குறைவான பளபளப்பைக் கொண்டுள்ளனர்.  

பெரும்பாலான நாகணவாய்களைப் போலவே, இலங்கை நாகணவாயும் பழங்கள், தேன், பூச்சிகளை உண்கின்றது.  

## கலாச்சாரத்தில்
இலங்கை நாகணவாய் சிங்கள மொழியில் *செலா லஹினியா*, *மால் கவடியா*, *கம்பாதியா* உள்ளிட்ட பல பெயர்களில் அறியப்படுகிறது. *செலா லிஹினியா* என்ற பெயர் பெரும்பாலும் கவிதைகள் மற்றும் பிற ஒத்த இலக்கியங்களில் குறிப்பிடப்படுகிறது. மேலும் இதன் மெல்லிய ஓசை போன்ற ஒலிக்காக மேற்கோள் காட்டப்படுகிறது. இந்த பறவை 10 ரூபாய் இலங்கை அஞ்சல் தலைகளில் அச்சிடப்பட்டுள்ளது. இது இலங்கை ரூபவாஹினி கழகத்தின் ஊடக சின்னமாகவும் உள்ளது.
# சந்தீப் சர்மா



**சந்தீப் சர்மா** (*Sandeep Sharma*) இந்தியாவின் இராசத்தான் மாநிலத்தைச் சேர்ந்த ஓர் அரசியல்வாதியாவார். கோட்டா மாவட்டத்தில் உள்ள கோட்டா தெற்கு தொகுதியிலிருந்து தேர்ந்தெடுக்கப்பட்டு இராசத்தான் மாநில சட்டமன்ற உறுப்பினராக உள்ளார். பாரதிய சனதா கட்சியைப் பிரதிநிதித்துவப்படுத்தி 2023 ஆம் ஆண்டு நடைபெற்ற தேர்தலில் இராசத்தான் சட்டமன்றத் தேர்தலில் போட்டியிட்டு வெற்றி பெற்றார்.  

## ஆரம்ப கால வாழ்க்கை
சந்தீப் சர்மா இராசத்தானின் கோட்டாவைச் சேர்ந்தவர். 1968 ஆம் ஆண்டில் விச்சய் சங்கர் என்பவருக்கு மகனாகப் பிறந்தார். 1989 ஆம் ஆண்டில் காகதியா பல்கலைக்கழகத்துடன் இணைக்கப்பட்ட கல்லூரியில் இளங்கலைப் பட்டம் பெற்றார்.  

## அரசியல்
2023 ஆம் ஆண்டில் நடைபெற்ற இராசத்தான் சட்டமன்றத் தேர்தலில் பாரதிய சனதா கட்சியை பிரதிநிதித்துவப்படுத்தி கோட்டா தெற்கு சட்டமன்றத் தொகுதியில் சர்மா வெற்றி பெற்றார். 95,393 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் இராக்கி கௌதமை 11,962 வாக்குகள் வித்தியாசத்தில் தோற்கடித்தார். 2014 ஆம் ஆண்டு செப்டம்பர் மாதம் நடைபெற்ற இராசத்தான் சட்டமன்ற இடைத்தேர்தலில் வெற்றி பெற்று முதன்முதலில் சட்டமன்ற உறுப்பினர் ஆனார். 2018 ஆம் ஆண்டு நடைபெற்ற இராசத்தான் சட்டமன்றத் தேர்தலில் அந்த இடத்தைத் தக்க வைத்துக் கொண்டார். 2023 சட்டமன்றத் தேர்தலில் மூன்றாவது முறையாக வெற்றி பெற்றார்.
# தீப்சந்த் கைரியா



**தீப்சந்த் கைரியா** (*Deepchand Khairiya*) இந்தியாவின் இராசத்தான் மாநிலத்தைச் சேர்ந்த ஓர் அரசியல்வாதியாவார். அல்வர் மாவட்டத்தில் உள்ள கிசன்கர் பாசு சட்டமன்றத் தொகுதியிலிருந்து தேர்ந்தெடுக்கப்பட்டு இராசத்தான் மாநில சட்டமன்ற உறுப்பினராக உள்ளார். இந்திய தேசிய காங்கிரசு கட்சியைப் பிரதிநிதித்துவப்படுத்தி 2023 ஆம் ஆண்டு நடைபெற்ற தேர்தலில் இராசத்தான் சட்டமன்றத் தேர்தலில் போட்டியிட்டு வெற்றி பெற்றார்.  

## இளமையும் கல்வியும்
தீப்சந்த் கைரியா இராசத்தானின் அல்வார் மாவட்டத்தில் உள்ள கிசன்கர் பாசில் உள்ள இயட்கா கிராமத்தைச் சேர்ந்தவர் ஆவார். 1941 ஆம் ஆண்டு சனவரி மாதம் 15 ஆம் தேதியன்று படலு ராம் என்பவருக்கு மகனாக இவர் பிறந்தார். தனது இளங்கலை பட்டத்தை முடித்து, பின்னர் 1967 ஆம் ஆண்டில் செய்ப்பூரில் உள்ள இராசத்தான் பல்கலைக்கழகத்தில் சட்டம் பாடத்தில் பட்டம் பெற்றார். ஒரு வழக்கறிஞராகவும் பணியாற்றி வருகிறார்.  

## அரசியல்
2023 ஆம் ஆண்டில் நடைபெற்ற இராசத்தான் சட்டமன்றத் தேர்தலில் இந்திய தேசியக் காங்கிரசு கட்சியைப் பிரதிநிதித்துவப்படுத்தி அல்வார் சட்டமன்றத் தொகுதியில் வெற்றி பெற்றார். 91916 வாக்குகளைப் பெற்று, தனது நெருங்கிய போட்டியாளரான பாரதிய சனதா கட்சியின் வேட்பாளரான இராமத் சிங் யாதவை 10,496 வாக்குகள் வித்தியாசத்தில் தோற்கடித்தார். முதன்முதலில் 2018 ஆம் ஆண்டு நடைபெற்ற இராசத்தான் சட்டமன்றத் தேர்தலில் பகுசன் சமாச் கட்சியை பிரதிநிதித்துவப்படுத்தி வெற்றி பெற்று சட்டமன்ற உறுப்பினர் ஆனார். அப்போது 73,799 வாக்குகளைப் பெற்று பாரதிய சனதா கட்சியின் இராமத் சிங் யாதவை 9.916 வாக்குகள் வித்தியாசத்தில் தோற்கடித்தார்.
# மன்சி அகர்வால்



**மன்சி அகர்வால்** (*Mansi Aggarwal*) (பிறப்பு சூன் 10,1984) ஒரு இந்திய திரைப்படத் தயாரிப்பாளரும் எழுத்தாளரும் நடன இயக்குநரும் ஆவார். இவர் இந்தியத் திரைப்படத் துறையில் பாடல்களை எழுதி, இயக்கி, தயாரித்துள்ளதோடு நடனங்களை இயக்கியும் உள்ளார். நடிகர் இம்ரான் ஹாஷ்மி நடித்த *ஷாங்காய்* திரைப்படத்தின் "பாரத் மாதா கி ஜெய்" என்ற பாடலை நடனமாடியதற்காக இவர் மிகவும் புகழ் பெற்றார். இந்தப் பாடல் மிகப்பிரபலமடைந்து இந்தியாவில் வெற்றி பெற்றது. மேரி கோம் படத்தில் பிரியங்கா சோப்ரா, கை போ சே படத்தில் ராஜ்குமார் ராவ், *தேவ் டி* படத்தில் அபய் தியோல் ஆகியோருடன் இவர் பணியாற்றியுள்ளார்.  

நடிகர் இம்ரான் ஹாஷ்மி நடித்த ஷாங்காயில் இருந்து "பாரத் மாதா கி ஜெய்" பாடலுக்காக பிலிம்பேர் விருதுக்கு பரிந்துரைக்கப்பட்டார், இந்தப் பாடல் பார்வையாளர்களால் விரும்பப்பட்டு இந்தியாவில் மிகவும் புகழ் பெற்றது. யங்கிஸ்தான் திரைப்படத்தின் "சுனோ நா சங்கர்மார்" பாடல் *ஸ்டார்டஸ்ட்*, *பிலிம்பேர்* விருதுகளுக்குப் பரிந்துரைக்கப்பட்டது. இவர் இயக்கிய இரண்டாவது படமான *ரானி* இலண்டனில் உள்ள *லிஃப்ட் ஆஃப் குளோபல் நெட்வொர்க்குகளுக்குத்* தேர்ந்தெடுக்கப்பட்டது. இத்திரைப்படம் தர்பங்கா பன்னாட்டுத் திரைப்பட விழாவிலும் திரையிடப்பட்டது. இது *கோல்டன் ஜூரி* பன்னாட்டுத் திரைப்பட விழாவில் இறுதிப் போட்டியாளராக இருந்ததோடு சிறந்த நடிகருக்கான விருதையும் வென்றது. *ரானி* *டிஸ்னி ஹாட்ஸ்டாரில்* வெளியிடப்பட்டது. *எம்எக்ஸ் பிளேயரில்* திரைப்பாய்வு செய்யப்படுகிறது. *தி ஹேண்ட்பேக்* மற்றும் *ரானி* திரைப்படங்கள் யின் யாங் பிலிம்ஸ் என்ற பதாகையின் கீழ் தயாரிக்கப்பட்டன.  

## தொடக்க கால வாழ்க்கை மற்றும் தொழில்
1984 ஆம் ஆண்டு சூன் 10 ஆம் நாள் பிறந்த மான்சி, தில்லியில் வளர்ந்தார், அங்கு இவர் இந்தியப் பாரம்பரிய நடனமான கதக் பயிற்சி பெற்றார். இவருக்கு 7 வயதாக இருந்த போது கதக் பயிற்சி தொடங்கியது, பின்னர் இவர் நடன வடிவத்தில் விஷாரத் (பட்டதாரி) ஆனார். தில்லி பல்கலைக்கழகத்தில் உள்ள ஹன்ஸ்ராஜ் கல்லூரியில் பொருளாதாரம் பயின்றார். பட்டப்படிப்பை முடித்த பிறகு தில்லியில் இவர் *மன்சி டான்ஸ் கிரியேஷன்ஸ்* என்ற தனது நடன நிறுவனத்தைத் தொடங்கினார்.  

தில்லியில் ஒரு நடன நிகழ்ச்சியின் போது திரைப்பட இயக்குநர் அனுராக் காஷ்யப்பால் முதன்முதலில் கண்டறியப்பட்டபோது பாலிவுட் திரைப்படங்களில் இவரது வாழ்க்கை தொடங்கியது. விமர்சன ரீதியாக பாராட்டப்பட்ட *குலால்* திரைப்படத்திற்கு நடன இயக்குநராக அனுராக் இவருக்கு வாய்ப்பு அளித்தார். இருப்பினும், இத்திரைப்படம் தாமதமானது, அபய் தியோல் நடித்த *தேவ் டி*. க்கு நடன இயங்குராகும் திட்டத்துடன் அனுராக் இரண்டாவது முறையாக தன்னிடம் வரும் வரை மான்சி கல்வியில் தனது கவனத்தைச் செலுத்தினார்.  

மன்சி ஒளிப்பதிவாளர் அரிந்தம் பட்டாச்சார்யாவை மணந்தார்.  

## இந்தியத் திரைப்படத் துறையில் நடன அமைப்பு
மன்சி பின்வரும் பாலிவுட் திரைப்படங்களுக்கு நடனமாடியுள்ளார்.  
| 2016 | *வசந்தர்* |  |
| --- | --- | --- |
| 2015 | *கௌன் கித்னே பானி மெய்ன்* |  |
| 2015 | *நானக் ஷா ஃபகீர்* |  |
| 2014 | *மேரி கோம்* |  |
| 2013 | யங்கிஸ்தான் |  |
| 2013 | *மிக்கி வைரஸ்* |  |
| 2013 | *மாசி* |  |
| 2013 | *கிப்பி* |  |
| 2013 | *காய் போ சே* |  |
| 2012 | *ஷாங்காய்* |  |
| 2009 | *குலால்* |  |
| 2009 | *தேவ் டி* | } |

## இயக்குநர், தயாரிப்பாளர், எழுத்தாளராக திரைப்படவியல்
| 2018 | *தி ஹேண்ட் பேக்* |  |
| --- | --- | --- |
| 2020 | *ரானி* | } |